id en en en en en en id en fr ms nl id id en id id id id id id id id id id id ms id id id id ms id ms id id id id id id id id id id en id id ms id id id id id en en id tl id sw en ms id en ceb ms en nl id en id hu hbs_lat en en en id en en id en ms id en en id en en hbs_lat en en id en id id en id su en id id id en en es en hbs_lat id en id id en ms ms en id id en eo id en id en en en id en en id en id id en tl tl en en es en en id en id ms id id en en sv id en id id en
Kisah Tauladan : Dosa Seorang Ibu | Best Lifestyle Blog Malaysia
Gambar hiasan dari Pak Cik Google
Alhamdulilah segala urusan di permudahkan oleh Allah , selesai sudah untuk pergi ke makamah untuk "cover story" dan hari ini acik ingin kongsikan sebuah cerita tauladan kepada kamu semua . Selamat membaca
20 tahun yang lalu saya melahirkan seorang bayi laki-laki, wajahnya comel tetapi nampak bodoh. Ali, suamiku memberinya nama Yusri. Semakin lama semakin nampak jelas bahawa anak ini sedikit terkebelakang. Saya berniat mahu memberikannya kepada orang lain sahaja supaya dijadikan budak atau pelayan bila besar nanti. Namun Ali mencegah niat buruk itu. Akhirnya terpaksa saya membesarkannya juga.
Pada tahun kedua kelahiran Yusri, saya pun melahirkan pula seorang anak perempuan yang cantik. Saya menamakannya Yasmin. Saya sangat menyayangi Yasmin, begitu juga Ali. Seringkali kami mengajaknya pergi ke taman hiburan dan membelikan pakaian anak-anak yang indah-indah. Namun tidak demikian halnya dengan Yusri. Ia hanya memiliki beberapa helai pakaian lama. Ali berniat membelikannya, namun saya selalu melarang dengan alasan tiada wang. Ali terpaksa menuruti kata saya.
Saat usia Yasmin 2 tahun, Ali meninggal dunia. Yusri sudah berumur 4 tahun ketika itu. Keluarga kami menjadi semakin miskin dengan hutang yang semakin bertambah. Saya mengambil satu tindakan yang akhirnya membuatkan saya menyesal seumur hidup. Saya pergi meninggalkan kampung kelahiran saya bersama Yasmin. Saya tinggalkan Yusri yang sedang tertidur lelap begitu saja.
Setahun.., 2 tahun.., 5 tahun.., 10 tahun.. berlalu sejak kejadian itu. Saya menikah kembali dengan Kamal, seorang bujang. Usia pernikahan kami menginjak tahun kelima. Berkat Kamal, sifat-sifat buruk saya seperti pemarah, egois dan tinggi hati, berubah sedikit demi sedikit menjadi lebih sabar dan penyayang. Yasmin sudah berumur 15 tahun dan kami menyekolahkan dia di sekolah jururawat. Saya tidak lagi ingat berkenaan Yusri dan tiada memori yang mengaitkan saya kepadanya. Hinggalah ke satu malam, malam di mana saya bermimpi mengenai seorang anak. Wajahnya segak namun kelihatan pucat sekali. Dia melihat ke arah saya. Sambil tersenyum dia berkata;
“Makcik, makcik kenal mama saya? Saya rindu sekali pada mama!”
Sesudah berkata demikian dia mulai pergi, namun saya menahannya.
“Tunggu…, saya rasa saya kenal kamu. Siapa namamu wahai anak yang manis?”
“Yusri…? Yusri… Ya Tuhan! Benarkah engkau ni Yusri???”
Saya terus tersentak dan terbangun. Rasa bersalah, sesal dan pelbagai perasaan aneh yang lain menerpa diri saya pada masa itu juga. Tiba-tiba terlintas kembali kisah yang terjadi dulu seperti sebuah filem yang ditayangkan kembali di kepala saya. Baru sekarang saya menyedari betapa jahatnya perbuatan saya dulu. Rasanya seperti mahu mati saja saat itu.
Ya, saya patut mati…, mati…, mati…!
Ketika tinggal seinci jarak pisau yang ingin saya goreskan ke pergelangan tangan, tiba-tiba bayangan Yusri melintas kembali di fikiran saya.
Ya Yusri, mama akan menjemputmu Yusri, tunggu ya sayang !
Petang itu saya membawa dan memarkir kereta Civic biru saya di samping sebuah pondok, dan ia membuatkan Kamal berasa hairan. Beliau menatap wajah saya dan bertanya;
“Hasnah, apa yang sebenarnya terjadi? Mengapa kita berada di sini?”
“Oh abang, abang pasti akan membenci saya selepas saya menceritakan hal yang saya lakukan dulu.”
Aku terus menceritakan segalanya sambil teresak-esak. Ternyata Tuhan sungguh baik kepada saya. Ia memberikan suami yang begitu baik dan penuh pengertian. Selepas tangisan saya reda, saya keluar dari kereta dengan diikuti oleh Kamal dari belakang. Mata saya menatap lekat pada gubuk yang terbentang dua meter di hadapan saya. Saya mula teringat yang saya pernah tinggal dalam pondok itu dan saya tinggalkannya.
Yusri.. Yusri… Di manakah engkau, nak?
Saya meninggalkan Yusri di sana 10 tahun yang lalu. Dengan perasaan sedih saya berlari menghampiri pondok tersebut dan membuka pintu yang diperbuat daripada buluh itu.
Tidak terlihat sesuatu apapun di dalamnya!
Perlahan-lahan mata saya mulai terbiasa dengan kegelapan di dalam ruangan kecil itu. Namun saya tidak menemui sesiapapun di dalamnya. Hanya ada sehelai kain buruk yang berlonggok di lantai tanah. Saya mengambil seraya mengamatinya dengan betul-betul. Mata mulai berkaca-kaca, saya mengenali potongan kain itu. Ini adalah baju buruk yang dulu dipakai oleh Yusri setiap hari.
Beberapa saat kemudian, dengan perasaan yang sangat sedih dan bersalah, sayapun keluar dari ruangan itu. Air mata saya mengalir dengan deras. Saat itu saya hanya diam saja. Sesaat kemudian saya dan Kamal mulai menaiki kereta untuk meninggalkan tempat tersebut. Namun, saya melihat seseorang berdiri di belakang kereta kami. Saya terkejut sebab suasana saat itu gelap sekali. Kemudian terlihatlah wajah orang itu yang sangat kotor. Ternyata ia seorang wanita tua. Saya terkejut lagi apabila dengan tiba-tiba dia menegur saya. Suaranya parau.
“Heii…! Siapa kamu?! Apa yang kamu mahu?!”
Dengan memberanikan diri, saya pun bertanya;
“Ibu, apakah ibu kenal dengan seorang anak bernama Yusri yang dulunya tinggal di sini?”
“Kalau kamu ibunya, kamu adalah perempuan terkutuk!! Tahukah kamu, 10 tahun yang lalu sejak kamu meninggalkannya di sini, Yusri terus menunggu ibunya dan memanggil;
“Kerana tidak tahan melihat keadaannya, kadang-kadang saya memberinya makan dan mengajaknya tinggal bersama saya. Walaupun saya orang miskin dan hanya bekerja sebagai pemungut sampah, namun saya tidak akan meninggalkan anak saya seperti itu!”
“Tiga bulan yang lalu Yusri meninggalkan sehelai kertas ini. Ia belajar menulis setiap hari selama bertahun-tahun hanya untuk menulis ini untukmu…”
Saya pun membaca tulisan di kertas itu…
“Mama, mengapa mama tidak pernah kembali lagi…? Mama marah pada Yusri, ya? Mama, biarlah Yusri yang pergi saja, tapi mama harus berjanji mama tidak akan marah lagi pada Yusri.” Saya menjerit histeria membaca surat itu.
“Tolong bagi tahu.. di mana dia sekarang? Saya berjanji akan menyayanginya sekarang! Saya tidak akan meninggalkannya lagi! Tolonglah cakap…!!!”
Kamal memeluk tubuh saya yang terketar-ketar dan lemah.
“Semua sudah terlambat. Sehari sebelum kamu datang, Yusri sudah meninggal dunia. Dia meninggal di belakang pondok ini. Tubuhnya sangat kurus, ia sangat lemah. Hanya demi menunggumu ia rela bertahan di belakang pondok ini tanpa berani masuk ke dalamnya. Dia takut apabila mamanya datang, mamanya akan pergi lagi apabila melihatnya ada di dalam sana. Dia hanya berharap dapat melihat mamanya dari belakang pondok ini. Meskipun hujan deras, dengan keadaannya yang lemah ia terus berkeras menunggu kamu di sana . Dosa kamu tidak akan terampun!”
Ya Allah! Ampunkanlah dosaku! Yusri, ampunkan mama
Posted by Akupenghibur.com at Jumaat, November 01, 2013
Labels: anak di biarkan, anak terbiar, dosa seorang ibu, dosa seorang perempuan
ya Allah , sedihnyaa kisah ni :'/
1 November 2013 3:55 PTG
sedihnya... :'( nak menagis bila baca kisah ni
1 November 2013 5:12 PTG
Walaupun pelbagai dugaan semasa membesarkan anak-anakku, aku tetap akan bersama mereka hingga mereka boleh berdikari insyaallah..
1 November 2013 5:27 PTG
sedihnya kisah nie...tak kan seorang ibu sanggup buat cam tu dik...
1 November 2013 6:10 PTG
1 November 2013 6:33 PTG
kesian kat Yusri...nasib baik dia mati, lebih elok begitu. Mati masa kanak-kanak pulak tu...yang mak dia pun, awat tak bagi kat orang lain bela..harap ini bukan cerita benar
1 November 2013 6:36 PTG
moga hidup kita diberkati dan dirahmati Allah selalu.
1 November 2013 6:43 PTG
Kisah yang menyayat hati :'( Allahu.
1 November 2013 6:51 PTG
ermm..sedihnya crtanya acik...semoga kita d jauhkan dengan semua itu..
1 November 2013 7:15 PTG
1 November 2013 8:42 PTG
binatang pun tau sayangkan anaknya..muga bukan cerita benar..
1 November 2013 8:56 PTG
sedihnyer cerita ni....sebak hati ini...
1 November 2013 9:24 PTG
1 November 2013 10:13 PTG
Semoga ianya hanya sekadar kisah buat teladan bersama.
Janganlah katakan ianya kisah realiti...xsanggup nak mengatakan yg ianya adalah benar!
1 November 2013 11:35 PTG
1 November 2013 11:36 PTG
Subhanallah kisah teladan yg betul2 sedih =(..harap xdelah spt ni..mnyesal di kemudian hari pn xde gunanya, Allah dah amanahkn ank kpada ibu bapanya,jgalh elok2..pasti ada hikmahnya
2 November 2013 1:41 PG
sedihnya akak baca kisah ini acik.. sangat tersentuh hati apabila seorang ibu sanggup melupakan anak kandungnya sendiri.. juga kesetiaan seorang anak yang mengharapkan ibunya kembali.. semoga ianya menjadi ikhtibar kepada kita semua agar lebih menghargai orang yang kita sayangi.. jangan sampai kita kehilangan dia baru nak menyesal seumur hidup! :(
2 November 2013 6:33 PG
sedih bila baca, semoga beri pengajaran kepada kita semua :/
2 November 2013 7:13 PG
cerita pilu..semoga diambil peringatan
2 November 2013 7:19 PG
2 November 2013 8:01 PG
2 November 2013 9:02 PG
Sedihnya..sanggup dia menunggu ibunya..kisah benar ke ni?
2 November 2013 3:37 PTG
Sedihnya..sanggup dia menunggu ibunya..kisah benar ke ni?
2 November 2013 3:40 PTG
Terkesan sungguh dgn cerita ni.. sedih..
5 November 2013 4:37 PG
Langgan: Catat Ulasan (Atom)
Winner Best Lifestyle Blog MSMW 2014/2015
Amalkan Doa ini kalau nak tebalkan dompet kamu
Rumah Makan Hampir 100 Tahun! Port makan baru di Melaka !
5 Tanda hubungan yang toksik, bertahan atau tinggalkan ?
Tips Menjaga Sugar Glider Bagi Yang Baru Berminat Untuk Membelanya
Alhamdulilah Menang Best Lifestyle Blog 2015
Blog Archive September (3) Julai (1) Mei (1) April (3) Mac (2) Februari (3) Disember (1) Julai (2) Jun (1) Mei (11) April (3) Mac (1) Januari (1) Disember (3) November (6) September (1) Ogos (1) Julai (2) Jun (3) Mei (2) April (1) Mac (5) Januari (1) Disember (1) November (2) Oktober (2) September (4) Ogos (1) Julai (2) Jun (5) Mei (8) April (7) Mac (5) Februari (5) Januari (8) Disember (7) November (4) Oktober (3) September (8) Ogos (8) Julai (9) Jun (10) Mei (8) April (8) Mac (10) Februari (8) Januari (8) Disember (11) November (10) Oktober (10) September (7) Ogos (9) Julai (11) Jun (13) Mei (14) April (9) Mac (20) Februari (16) Januari (19) Disember (15) November (21) Oktober (25) September (26) Ogos (24) Julai (18) Jun (27) Mei (24) April (20) Mac (24) Februari (11) Januari (14) Disember (18) November (13) Oktober (12) September (16) Ogos (20) Julai (12) Jun (20) Mei (22) April (19) Mac (23) Februari (20) Januari (17) Disember (17) November (17) Oktober (19) September (15) Ogos (13) Julai (16) Jun (21) Mei (19) April (27) Mac (28) Februari (25) Januari (34) Disember (34) November (31) Oktober (32) September (33) Ogos (34) Julai (42) Jun (46) Mei (51) April (45) Mac (41) Februari (43) Januari (49) Disember (34) November (27) Oktober (30) September (38) Ogos (32) Julai (16) Jun (12) Mei (16) April (10) Mac (12) Februari (14) Januari (17) Disember (14) November (10) Oktober (10) September (10) Ogos (20) Julai (8) Jun (5) Mei (4) April (7) Mac (5) Februari (9) Januari (8) Disember (3)
Coffee Garden Terengganu , makanan sedap , selesa dan berbaloi sangat !
By Aku Penghibur. Dikuasakan oleh Blogger.
Powered By Blogger · Designed By Seo Blogger Templates